司马光
太行
旬帝胚浑散，愚公辙迹开。
横行四极外，蟠据九河隈。
茀郁天阍近，峥嵘地轴回。
阳崖明草树，阴壑转风雷。
波沓群峰涌，云奔峭壁来。
猿岩垂磊落，龙窟六喧豗。
喷雨惊湍洒，跳星巨石颓。
平涂忧屐拆，跬步戒轮摧。
覆顶千春雪，缘潭万古苔。
谷盘容国士，髓裂饵仙才。
晋市飞樵札，燕郊落烧煤。
棋图分冀野，蚁壤认丛台。
在昔王涂塞，尝闻霸略恢。
严关阴伏甲，间道夜衔枚。
挟诈挥金斗，贪功袭墨縗。
战场空爝火，京观悉蒿莱。
险易曾何变，兴亡只可哀。
隆平方恃德，襟带自崔嵬。